text: حاضرین سے خطاب کرتے ہوئے جناب نائک نے کہا کہ آیوش کی وزارت کا تصور یہ ہے کہ قومی آیوش اداروں کو منارہ نور اداروں کے طورپر فروغ دیا جائے۔انہوں نے مزید کہا کہ صحت نگہداشت کے نظام میں دنیا بھر میں ہورہی تبدیلیوں کے پیش نظر یہ انتہائی واضح ہوگیا ہے کہ پالیسی، قانون سازی ، ریگولیشن، تحقیق ، ترقی، مالیات کی فراہمی، تربیت اور پیشہ وارانہ ترقی، کوالٹی کنٹرول اور سیفٹی ریگولیشنز کے تناظر میں علاج و معالجے کے ان نظامات کا جامع جائزہ لیاجائے۔